《眉山史颐老秀才遣人寄诗用其韵答之》
宋代·晁公溯

衰的临沧江，华发羞照映。
人怜貌枯槁，水与心清净。
所居少席暖。况望有屋润。
但期牧鸡豚，那得追驵骏。
为贫未归田，投老聊为郡。
每行芙蓉湖，鱼跃见于牣。
自欣逢外平，兵木适无刃。
愿从贤者乐，俯同农夫庆。
常令燔或炙，安敢骄且吝。
使君非何武，弟子乃乐正。
陈论翻犀革，宴语对麈柄。
却思凌云下，亦致宾客盛。
暇时可数来，念此百里近。

作者简介：晁公溯：一作晁公遡，字子西，济州巨野（今山东菏泽市巨野县）人，晁公武弟。宋高宗绍兴八年进士。史籍无传，据本集诗文，知其举进士后历官梁山尉、洛州军事判官、施州通判，绍兴末知梁山军。宋孝宗乾道初知眉州，后为提点潼川府路刑狱，累迁兵部员外郎。著有《嵩山居士文集》54卷，刊于乾道四年，又有《抱经堂稿》等，已佚。